nl nl af nl nl de af nl af nl af af af af af af da en nl nl af af af nl af af af af af nl nl af en nl af ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
Rina en Callie Opperman berei voor vir die samesang
Faan van der Merwe verduidelik die Dorslandtrekroete
Die lekkerte van kamp!
Etenstyd in die kamp
Swartbooisdrift duidelik sigbaar met die Kunene wat baie laag is
Etrese Buter, Jurie Viljoen, Faan van der Merwe en Rita Viljoen by die drif
Jurie Viljoen by die monument
Die 2008- steen word onthul deur oom Danie Opperman
22 tot 26 Augustus 2008
Hierdie was die 80- jarige gedenkfees van die vesitiging van die Dorslandtrekafstammelinge in die ou Suidwes- Afrika, vandag Namibië. Dit is die eerste jaar wat dit plaasgevind het by die klein Okapupa- kamp waar ons geriewe opgerig het vir alle toekomstige feeste.
Die program was so opgestel dat daar baie tyd vir kuier was. Aankoms en registrasie was Vrydag die 22ste en die aand is ’n groot vreugdevuur aangesteek. Die kinders het ‘n kerse optog gehou waarna ‘n simboliese fakkel opgesteek is. Almal het daarna heerlik saamgesing aan volkliedjies en is die aand afgesluit met skriflesing.
Saterdag was die amptelike verwelkoming. ‘n Pragtige feesblad is te koop aangebied asook ander aandenkings en boeke oor die Dorslandtrek. Die namiddag is ‘n hengelkompetisie gehou en die aand het Ruben Lennox ‘n sangvertoning gelewer, waarna daar heerlik volkspele gespeel is en almal lekker verder kon kuier.
Dr Callie Opperman het die Sondag- erediens waargeneem. Daarna is daar druk gesels oor familiestamboeke. Genealogie is iets waarin almal belangstel en Louw du Plessis het as kenner hierop uitgebrei.
Die aand is afgesluit met ‘n fotobeeld van vorige feeste, Faan van der merwe wat die trekgeskiedenis verduidelik het, oom Danie Opperman se vertelling van die Hygtrek en ‘n paneelbespreking oor die toekoms.
Die Maandag is daar eers ‘n volkvergadering gehou. Daarna is ‘n veiling van Dorsland items gehou en aandenkings is ook te koop aangebied. Drie- uur het almal na Swartboois- drift vertrek vir die amptelike onthulling van die 2008- gedenksteen.
By hierdie geleentheid is ook ‘n bord opgerig wat die posisie van Swartbooisdrift aandui. Daar is bo alle twyfel bepaal waar die drif was toe ds Andries Alberts aan die feesgangers die fondasie van die 1928/1929 polisiepos uitgewys het. Hier is dus ook ‘n historiese oorsig gegee en die tradisionele klipstapeling gehou.
Die groot groet was die volgende dag na almal vir oulaas saam godsdiens gehou het. Hierna het die 4X4- groep saam met Faan van der Merwe na Angola vertrek.
* Foto van die reëlingskomitee:
Agter: Callie Opperman, Jurie Viljoen, Polla Steyn, … , … , Faan van der Merwe, Willie Oosthuizen en Dries Horn.
Voor: Rita Viljoen, … , …, …, …, Carel Thomas, …, en Johanna Horn.
*Foto van die Angola- gebore nasate:
Agter: …, …, …, Andries Alberts, Danie Opperman.
Voor: Martha Kloot, Marthie Haupt, Markus du Plessis en Marietjie Bartmann.
(Mense, stuur asseblief vir ons die ontbrekende name in!)